Diari Oficial de la Generalitat Valenciana


Sumari del DOGV 4456, del 10-03-2003 (2003/2466)

RESOLUCIÓ de 17 de febrer de 2003, del conseller d'Obres Públiques, Urbanisme i Transports, per la qual es declara la pèrdua de vigència del Pla de Reforma Interior Montcabrer de València, i s'establix que l'ordenació per al dit sòl és l'establida en el Pla General d'Ordenació Urbana de València, aprovat definitivament el 28 de desembre de 1988.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2466


Data del document
:   17-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 17 de febrer de 2003, del conseller d'Obres Públiques, Urbanisme i Transports, per la qual es declara la pèrdua de vigència del Pla de Reforma Interior Montcabrer de València, i s'establix que l'ordenació per al dit sòl és l'establida en el Pla General d'Ordenació Urbana de València, aprovat definitivament el 28 de desembre de 1988. [2003/2466]
  
Vist l'expedient relatiu al Pla de Reforma Interior Montcabrer del municipi de València, i de conformitat amb els següents:
  
Antecedents de fet
  
Primer
  
El conseller d'Obres Públiques, Urbanisme i Transports, per Resolució de data 4 de juliol de 2001, va adoptar l'acord d'aprovar definitivament el Pla de Reforma Interior Montcabrer del Pla General d'Ordenació Urbana de València.
  
Segon
  
A instància de l'Ajuntament de València, amb data 10 de setembre del 2002, el conseller d'Obres Públiques, Urbanisme i Transports resol informar favorablement la resolució de l'adjudicació del Programa per al Desenrotllament d'Actuacions Integrades Montcabrer de València.
  
Tercer
  
L'Ajuntament Ple, en sessió del 25 d'octubre de 2002, va adoptar l'acord de resoldre el Programa per al Desenrotllament d'Actuacions Integrades Montcabrer adjudicat a la mercantil Urbanizadora Valenciana 2000, SA; i s'insta, al mateix temps, el conseller d'Obres Públiques, Urbanisme i Transports perquè resolga en relació amb la pèrdua de vigència del mencionat Pla de Reforma Interior Montcabrer.
  
El citat acord té entrada en el Registre de la Comissió Territorial d'Urbanisme de València amb data 25 de novembre de 2002.
  
De l'expedient instruït per l'Ajuntament queda clar que no s'han iniciat en l'àmbit de referència actuacions urbanístiques tendents a l'execució del citat programa.
  
Quart
  
La Comissió Territorial d'Urbanisme de València, en sessió del 31 de gener de 2003, va resoldre informar favorablement la declaració de pèrdua de vigència del Pla de Reforma Interior Montcabrer de València, i s'establix que l'ordenació per al dit sòl és l'establida en el Pla General d'Ordenació Urbana de València, aprovat definitivament el 28 de desembre de 1988, i s'eleva proposta al conseller d'Obres Públiques, Urbanisme i Transports de declarar la pèrdua de vigència del citat Pla de Reforma Interior, i es manté l'ordenació prevista en el Pla General d'Ordenació Urbana de 1988.
  
Fonaments de dret
  
Primer
  
La tramitació és correcta de conformitat amb el que establix l'article 52, en relació amb els articles 29.13 i 44 i següents, tots estos de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En este aspecte és necessari destacar que no procedix declarar la vigència de qualssevol dels supòsits arreplegats en l'article 29.13 de la Llei Reguladora de l'Activitat Urbanística, atés que, com s'ha posat de manifest, no s'han iniciat actuacions tendents a l'execució del Programa per al Desenrotllament de l'Actuació Integrada que ens ocupa.
  
Segon
  
A fi de determinar si, amb la resolució del Programa per al Desenrotllament d'Actuacions Integrades, es produïx també la del Pla de Reforma, és necessari fer constar que el Programa per al Desenrotllament d'Actuacions Integrades Montcabrer és d'iniciativa particular, que forma part de l'alternativa tècnica, el Pla de Reforma Interior, l'objecte del qual era delimitar una unitat d'execució en sòl urbà amb l'objecte de permetre l'actuació per mitjà d'actuacions integrades i modificar, al mateix temps, l'ordenació detallada.
  
De conformitat amb el que establix l'article 52.1.A) de la Llei Reguladora de l'Activitat Urbanística, en els casos d'iniciativa particular ?com en el supòsit que ens ocupa?, els instrument de planejament que formen part d'una alternativa tècnica han d'anar acompanyats inexcusablement del Programa per al Desenrotllament d'Actuacions Integrades que desenrotlle, almenys, una de les unitats d'execució del pla que promouen. Per tant, decaigut el programa, l'alternativa tècnica (que forma part d'este) ha de córrer la mateixa sort, més encara si es mantés la vigència de l'ordenació proposada per l'urbanitzador que ara demana la resolució de l'adjudicació, s'estaria mantenint una ordenació per a la qual no hi ha compromís inversor (ja que no existix programa), ni terminis per a la seua execució, ni garanties. Mantindre el citat Pla de Reforma Interior comporta l'absurd d'haver d'incomplir la Llei Reguladora de l'Activitat Urbanística, ja que s'estaria admetent un instrument de planejament d'iniciativa particular respecte del qual no es preveu el desenrotllament d'una o diverses actuacions integrades.
  
Tercer
  
Quant al règim del sòl afectat pel Pla de Reforma Interior Montcabrer, respecte del qual s'insta la seua pèrdua de vigència, s'ha d'adduir que una vegada produïda aquella el mencionat règim serà l'establit en el Pla General d'Ordenació Urbana de València, aprovat definitivament el 28 de desembre de 1988.
  
Quart
  
Atés que és el mateix Ajuntament de València el que insta la declaració de pèrdua de vigència del Pla de Reforma Interior Montcabrer, i és que, de conformitat amb el que establix l'article 39 de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, correspon al conseller d'Obres Públiques, Urbanisme i Transports l'aprovació definitiva dels plans generals de municipis de més de 50.000 habitants, s'ha d'entendre que també li correspon la declaració de pèrdua de vigència del planejament l'aprovació del qual li competix.
  
Vists els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València,
  
Resolc
  
Declarar la pèrdua de vigència del Pla de Reforma Interior Montcabrer de València, i s'establix que l'ordenació per al dit sòl és l'establida en el Pla General d'Ordenació Urbana de València, aprovat definitivament el 28 de desembre de 1988.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 17 de febrer de 2003.- El conseller d'Obres Públiques, Urbanisme i Transports: José Ramón García Antón.